Κανονισμός (ΕΚ) αριθ. 204/2003 της Επιτροπής

της 3ης Φεβρουαρίου 2003

για τη χορήγηση φυτικού ελαίου ως επισιτιστική βοήθεια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1292/96 του Συμβουλίου, της 27ης Ιουνίου 1996, σχετικά με την πολιτική και τη διαχείριση της επισιτιστικής βοήθειας και των ειδικών δράσεων στήριξης για την επισιτιστική βοήθεια(1), όπως τροποποιήθηκε από τον κανονισμό (ΕΚ) αριθ. 1726/2001 του Ευρωπαϊκού Κοινοβουλίου και του Συμβουλίου(2), και ιδίως το άρθρο 24 παράγραφος 1 στοιχείο β),

Εκτιμώντας τα ακόλουθα:

(1) Ο προαναφερθείς κανονισμός καταρτίζει τον κατάλογο των χωρών και των οργανισμών που ενδέχεται να λάβουν κοινοτική βοήθεια και καθορίζει τα γενικά κριτήρια σχετικά με τη μεταφορά της επισιτιστικής βοήθειας μετά το στάδιο fob.

(2) Μετά από πολλές αποφάσεις σχετικά με τη χορήγηση επισιτιστικής βοήθειας, η Επιτροπή χορήγησε φυτικό έλαιο σε ορισμένους δικαιούχους.

(3) Οι παραδόσεις αυτές πρέπει να πραγματοποιηθούν σύμφωνα με τους κανόνες που προβλέπονται στον κανονισμό (ΕΚ) αριθ. 2519/97 της Επιτροπής, της 16ης Δεκεμβρίου 1997, για τις γενικές διατάξεις κινητοποίησης προϊόντων που χορηγούνται δυνάμει του κανονισμού (ΕΚ) αριθ. 1292/96 του Συμβουλίου για την κοινοτική επισιτιστική βοήθεια(3). Είναι αναγκαίο να οριστούν επακριβώς οι προθεσμίες και οι όροι χορήγησης για να καθοριστούν οι δαπάνες που προκύπτουν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Πραγματοποιείται, με βάση την κοινοτική επισιτιστική βοήθεια, συγκέντρωση φυτικού ελαίου στην Κοινότητα, προκειμένου να το προμηθευτούν οι δικαιούχοι που αναφέρονται στο παράρτημα, σύμφωνα με τις διατάξεις του κανονισμού (ΕΚ) αριθ. 2519/97 και τους όρους που αναφέρονται στο παράρτημα.

Η προμήθεια περιλαμβάνει τη συγκέντρωση του φυτικού ελαίου το οποίο παράγεται στην Κοινότητα. Η συγκέντρωση δεν μπορεί να αφορά προϊόν που παρασκευάζεται ή/και συσκευάζεται υπό το καθεστώς της τελειοποιήσεως για επανεξαγωγή.

Θεωρείται ότι ο προσφέρων έλαβε γνώση όλων των εφαρμοζομένων γενικών και ειδικών όρων και τους έχει αποδεχθεί. Κάθε άλλος όρος ή επιφύλαξη που περιλαμβάνονται στην προσφορά του θεωρούνται ως μη εγγεγραμμένοι.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Φεβρουαρίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 166 της 5.7.1996, σ. 1.

(2) ΕΕ L 234 της 1.9.2001, σ. 10.

(3) ΕΕ L 346 της 17.12.1997, σ. 23.

ΠΑΡΑΡΤΗΜΑ

Σημειώσεις:

ΠΑΡΤΙΔΕΣ Α, B, Γ, Δ

1. Δράσεις υπ' αριθ.: 39/02 (Α)· 40/02 (Β)· 41/02 (Γ)· 42/02 (Δ)

2. Δικαιούχος(2): UNRWA, Supply division, Amman Office, PO Box 140157, Amman - Jordan· [ τέλεξ: 21170 UNRWA JO· τηλ: (962-6) 586 41 26· φαξ: 586 41 27 ]

3. Αντιπρόσωπος του δικαιούχου: UNRWA Field Supply and Transport Officer

Α: PO Box 19149, Jerusalem, Ισραήλ [ τηλ: (972-2) 589 05 55· τέλεξ: 26194 UNRWA IL· φαξ: 581 65 64 ]

B: PO Box 947, Beirut, Λίβανος [ τηλ: (961-1) 84 04 61-6· φαξ: 84 04 67 ]

Γ: PO Box 4313, Damascus, Συρία [ τηλ: (963-11) 613 30 35· τέλεξ: 412006 UNRWA SY· φαξ: 613 30 47 ]

Δ: PO Box 484, Amman, Ιορδανία [ τηλ: (962-6) 474 19 14/477 22 26· τέλεξ: 23402 UNRWAJFO JO· φαξ: 474 63 61 ]

4. Χώρα προορισμού: Α: Ισραήλ (Γάζα)· Β: Λίβανος· Γ: Συρία· Δ: Ιορδανία

5. Προϊόν προς κινητοποίηση: εξευγενισμένο ηλιέλαιο

6. Συνολική καθαρή ποσότητα (σε τόνους): 1126

7. Αριθμός παρτίδων: 4 (Α: 275 τόνοι· Β: 316 τόνοι· Γ: 194 τόνοι· Δ: 342 τόνοι)

8. Χαρακτηριστικά και ποιότητα του προϊόντος(3)(4)(7): βλέπε ΕΕ C 312 της 31.10.2000, σ. 1 [Δ.2]

9. Συσκευασία(6)(8)(9): βλέπε ΕΕ C 267 της 13.9.1996, σ. 1 [10.1 Α, Β + Γ.2]

10. Επισήμανση και σήμανση(5): βλέπε ΕΕ C 114 της 29.4.1991, σ. 1 [ΙΙΙ.Α.3]

- Γλώσσα που πρέπει να χρησιμοποιηθεί για τη σήμανση: αγγλική

- Συμπληρωματικές μνείες: "NOT FOR SALE"

παρτίδα Δ: "Expiry date: ..." (ημερομηνία παραγωγής συν δύο έτη)

11. Τρόπος κινητοποίησης του προϊόντος: κοινοτική αγορά

Η συγκέντρωση δεν μπορεί να αφορά προϊόν που παρασκευάζεται ή/και συσκευάζεται υπό το καθεστώς της τελειοποιήσεως για επανεξαγωγή

12. Προβλεπόμενο στάδιο παράδοσης: Α, Γ: παράδοση στο λιμάνι εκφόρτωσης - τελικό σταθμό των εμπορευματοκιβωτίων

B, Δ: παράδοση στον τόπο προορισμού

13. Εναλλακτικό στάδιο παράδοσης: παράδοση στο λιμάνι φόρτωσης

14. α) λιμένας φόρτωσης: -

β) διεύθυνση φόρτωσης: -:

15. Λιμένας εκφόρτωσης: Α: Ashdod· Γ: Lattakia

16. Τόπος προορισμού: UNRWA warehouse in Beirut (Β) and Amman (Δ)

- λιμένας ή αποθήκη διαμετακόμισης: -

- διαδρομή χερσαίας μεταφοράς: -

17. Χρονικό διάστημα ή προθεσμία παράδοσης στο προβλεπόμενο στάδιο: - 1η προθεσμία: Α, Β, Γ: 6.4.2003· Δ: 13.4.2003

- 2η προθεσμία: Α, Β, Γ: 20.4.2003· Δ: 27.4.2003

18. Χρονικό διάστημα ή προθεσμία παράδοσης στο εναλλακτικό στάδιο: - 1η προθεσμία: 10-23.3.2003

- 2η προθεσμία: 24.3 - 6.4.2003

19. Προθεσμία για την υποβολή των προσφορών [έως τις 12 το μεσημέρι (ώρα Βρυξελλών)]: - 1η προθεσμία: 18.2.2003

- 2η προθεσμία: 4.3.2002

20. Ποσό της εγγύησης συμμετοχής στο διαγωνισμό: 15 ευρώ ανά τόνο

21. Διεύθυνση για την αποστολή των προσφορών και των εγγυήσεων συμμετοχής(1): Bureau de l'aide alimentaire, Attn. Mr T. Vestergaard, Bâtiment Loi 130, bureau 7/46, Rue de la Loi/Wetstraat 200, B - 1049 Bruxelles/Brussel· τέλεξ: 25670 AGREC B· φαξ: (32-2) 296 70 03/296 70 04

22. Επιστροφή κατά την εξαγωγή: -

ΠΑΡΤΙΔΑ Ε

1. Δράση υπ' αριθ.: 43/02

2. Δικαιούχος(2): World Food Programme (WFP), Via Cesare Giulio Viola 68, I - 00148 Roma· τηλ.: (39-06) 6513 2988· φαξ: 6513 2844/3· τέλεξ: 626675 WFP I

3. Αντιπρόσωπος του δικαιούχου: να καθορισθεί από το δικαιούχο

4. Χώρα προορισμού: Ισραήλ

5. Προϊόν προς κινητοποίηση: εξευγενισμένο ηλιέλαιο

6. Συνολική καθαρή ποσότητα (σε τόνους): 264

7. Αριθμός παρτίδων: 1

8. Χαρακτηριστικά και ποιότητα του προϊόντος(3)(4): βλέπε ΕΕ C 312 της 31.10.2000, σ. 1 [Δ.2]

9. Συσκευασία(8)(9): βλέπε ΕΕ C 267 της 13.9.1996, σ. 1 [10.1 Α, Β και Γ.2]

10. Επισήμανση και σήμανση(5): βλέπε ΕΕ C 114 της 29.4.1991, σ. 1 [III.Α.3]

- Γλώσσα που πρέπει να χρησιμοποιηθεί για τη σήμανση: αγγλική

- Συμπληρωματικές μνείες: -

11. Τρόπος κινητοποίησης του προϊόντος: κοινοτική αγορά

Η συγκέντρωση δεν μπορεί να αφορά προϊόν που παρασκευάζεται ή/και συσκευάζεται υπό το καθεστώς της τελειοποιήσεως για επανεξαγωγή

12. Προβλεπόμενο στάδιο παράδοσης: παράδοση στον λιμένα εκφόρτωσης - τελικό σταθμό των εμπορευματοκιβωτίων

13. Εναλλακτικό στάδιο παράδοσης: παράδοση στο λιμάνι φόρτωσης

14. α) λιμένας φόρτωσης: -

β) διεύθυνση φόρτωσης: -:

15. Λιμένας εκφόρτωσης: Ashdod

16. Τόπος προορισμού: - λιμένας ή αποθήκη διαμετακόμισης: -

- διαδρομή χερσαίας μεταφοράς: -

17. Χρονικό διάστημα ή προθεσμία παράδοσης στο προβλεπόμενο στάδιο: - 1η προθεσμία: 13.4.2003

- 2η προθεσμία: 27.4.2003

18. Χρονικό διάστημα ή προθεσμία παράδοσης στο εναλλακτικό στάδιο: - 1η προθεσμία: 17-30.3.2003

- 2η προθεσμία: 31.3 - 13.4.2003

19. Προθεσμία για την υποβολή των προσφορών έως τις 12 το μεσημέρι (ώρα Βρυξελλών: - 1η προθεσμία: 18.2.2003

- 2η προθεσμία: 4.3.2003

20. Ποσό της εγγύησης συμμετοχής στο διαγωνισμό: 15 EUR ανά τόνο

21. Διεύθυνση για την αποστολή των προσφορών και των εγγυήσεων συμμετοχής(1): M. Vestergaard, Commission europeénne, Bureau: L 130 7/46, B - 1049 Bruxelles· τέλεξ: 25670 AGREC B· φαξ: (32-2) 296 70 03/296 70 04

22. Επιστροφή κατά την εξαγωγή: -

Για να μπορέσει η Επιτροπή να χορηγήσει τη σύμβαση προμήθειας είναι απαραίτητες ορισμένες πληροφορίες σχετικά με τον ενδιαφερόμενο προσφέροντα (ιδίως ο τραπεζικός λογαριασμός που θα πιστωθεί). Οι πληφορορίες αυτές περιλαμβάνονται σε έντυπο που είναι διαθέσιμο στο Διαδίκτυο στην ακόλουθη ιστοσελίδα:

http://europa.eu.int/comm/budget/ execution/ftiers_fr.htm

Σε περίπτωση έλλειψης των εν λόγω πληροφοριών, ο προσφέρων που έχει ορισθεί προμηθευτής δεν μπορεί να επικαλεσθεί την προθεσμία για την κοινοποίηση των πληροφοριών που αναφέρεται στο άρθρο 9 παράγραφος 4 του κανονισμού (ΕΚ) αριθ. 2519/97.

Οι προσφέροντες καλούνται, επομένως, να υποβάλουν τις προσφορές τους μαζί με το εν λόγω έντυπο, αφού το συμπληρώσουν δεόντως.

(1) Συμπληρωματικές πληροφορίες: Torben Vestergaard [τηλ.: (32-2) 299 30 50· φαξ: (32-2) 296 20 05].

(2) Ο ανάδοχος έρχεται σε επαφή με το δικαιούχο ή τον αντιπρόσωπό του το ταχύτερο δυνατό, για να καθορισθούν τα έγγραφα που είναι αναγκαία για την αποστολή.

(3) Ο ανάδοχος χορηγεί στο δικαιούχο πιστοποιητικό που έχει εκδοθεί από επίσημη αρχή και βεβαιώνει ότι δεν έχει σημειωθεί υπέρβαση, στο ενδιαφερόμενο κράτος μέλος, των ισχυουσών προδιαγραφών του προς παράδοση προϊόντος σχετικά με τη ραδιενεργό ακτινοβολία. Το πιστοποιητικό ραδιενέργειας πρέπει να αναφέρει την περιεκτικότητα σε καίσιο 134 και 137 και ιώδιο 131.

(4) Ο ανάδοχος διαβιβάζει στο δικαιούχο ή στον αντιπρόσωπό του, κατά την παράδοση, το ακόλουθο έγγραφο:

- υγειονομικό πιστοποιητικό (+ "προθεσμία παρασκευής: ...").

(5) Κατά παρέκκλιση από την ΕΕ C 114 της 29.4.1991, το κείμενο του σημείου ΙΙΙ.Α.3.γ) αντικαθίσταται από το ακόλουθο κείμενο: "τη μνεία 'Ευρωπαϊκή Κοινότητα'".

(6) Να παραδοθεί σε εμπορευματοκιβώτια των 20 ποδών. Παρτίδες Α, Γ και Ε: οι συμφωνηθέντες όροι ναύλωσης θεωρούνται ως ισοδύναμοι με τους όρους ναύλωσης φορτηγού γραμμής ελεύθερο στο λιμάνι εκφόρτωσης χώρο εμπορευματοκιβωτίων και θεωρείται ότι καλύπτουν 15 ημέρες -εξαιρουμένων Σαββάτου, Κυριακής και αργιών- ελεύθερο από επιβαρύνσεις καθυστερήσεις εκφόρτωσης των εμπορευματοκιβωτίων στο λιμάνι εκφόρτωσης, οι οποίες υπολογίζονται από την ημέρα/ώρα άφιξης του πλοίου. Οι 15 ημέρες που είναι ελεύθερο από επιβαρύνσεις καθυστέρησης εκφόρτωσης των εμπορευματοκιβωτίων πρέπει να σημειώνονται ευκρινώς στη φορτωτική. Οι επιβαρύνσεις καθυστέρησης που επιβάλλονται καλή τη πίστει για την καθυστέρηση εκφόρτωσης των εμπορευματοκιβωτίων πέραν των 15 προαναφερθέντων ημερών αναλαμβάνονται από την UNRWA. Η UNRWA δεν καταβάλει ούτε θα χρεωθεί με τέλη εγγύησης των εμπορευματοκιβωτίων.

Μετά την ανάλυση των εμπορευμάτων στο στάδιο της παράδοσης, ο δικαιούχος είναι υπεύθυνος για όλες τις δαπάνες που αφορούν τη μετακίνηση των containers προς το χώρο αδειάσματος εκτός της ζώνης του λιμανιού και την εκ νέου μεταφορά τους στο σταθμό των containers.

(7) Παρτίδα Γ: το υγειονομικό πιστοποιητικό και το πιστοποιητικό προελεύσεως πρέπει να θεωρούνται από ένα συριακό προξενείο. Στη θεώρηση πρέπει να αναφέρεται ότι έχουν εξοφληθεί τα προξενικά έξοδα και τέλη.

(8) Κατά παρέκκλιση από την ΕΕ C 267 τη 13.9.1996 - Βάρος κενής φιάλης: τουλάχιστον 24 g.

(9) Α, Ε: Η αποστολή των εμπορευμάτων πρέπει να γίνει σε εμπορευματοκιβώτια των 20 ποδών που δεν περιέχουν περισσότερο από 18 τόνους το καθένα.